AIŠKINAMASIS RAŠTAS

Dėl Molėtų rajono savivaldybės tarybos 2018 m. kovo 29 d. sprendimo Nr. B1-84 „Dėl Molėtų rajono savivaldybės kreipimosi dėl socialinės paramos mokiniams tvarkos, Molėtų rajono mokinių nemokamo maitinimo mokyklose tvarkos, Paramos mokinio reikmenims įsigyti tvarkos aprašų patvirtinimo“ pakeitimo

1. Parengto tarybos sprendimo projekto tikslai ir uždaviniai:

Parengto Molėtų rajono savivaldybės tarybos sprendimo projekto „Dėl Molėtų rajono savivaldybės kreipimosi dėl socialinės paramos mokiniams tvarkos, Molėtų rajono mokinių nemokamo maitinimo mokyklose tvarkos ir Paramos mokinio reikmenims įsigyti tvarkos aprašų patvirtinimo” pakeitimo” tikslas – patvirtinti pakeistą Molėtų rajono mokinių nemokamo maitinimo mokyklose tvarkos aprašą.

 Lietuvos Respublikos socialinės paramos įstatymo 1 straipsnio 3 dalies 1 punkte, 12 straipsnio 3 dalyje įteisintos nuostatos mokiniams, kurie mokosi pagal suaugusiųjų ugdymo programą, per laikotarpį, kurį jiems paskirtas nemokamas maitinimas, sukanka 21 metai, nemokamas maitinimas teikiamas iki mokslo metų ugdymo proceso pabaigos, IV gimnazijos klasės mokiniams – iki brandos egzaminų sesijos pabaigos. Šie pakeitimai aktualūs Kijėlių specialiojo ugdymo centro mokiniams, Alantos gimnazijos, Giedraičių Antano Jaroševičiaus gimnazijos ir Molėtų gimnazijos mokiniams.

 Lietuvos Respublikos socialinės paramos įstatymo 15 straipsnis papildytas nauja 5 dalimi, kurioje mokyklų administracijos privalo užtikrinti nemokamų pietų teikimą 5 straipsnio 3 dalyje nurodytiems mokiniams, t. y. tiems, kuriems nemokami pietūs skiriami nevertinant gaunamų pajamų. Šie pakeitimai aktualūs visoms savivaldybės ikimokyklinio ir bendrojo ugdymo mokykloms.

 Pakeistas Vaikų maitinimo organizavimo tvarkos aprašo 17 punktas, kuriame praplečiami maitinimo ne mokykloje atvejai. Maitinimai gali būti organizuojami išduodant maisto davinius, skirtus maitinti ne mokykloje, poilsio stovykloje ar vaikų socialinės globos namuose (ne ilgesnėms kaip 1 dienos išvykoms į varžybas, mokomųjų treniruočių stovyklas ar kitus renginius), taip pat, jei organizuojamas nemokamas maitinimas vaikams, kuriems reikalingas pritaikytas maitinimas, tačiau pritaikyto maitinimo patiekalų įstaigos virtuvėje pagaminti nėra galimybių. Maisto daviniai gali būti išduodami karantino, ekstremaliosios situacijos, ekstremalaus įvykio ar įvykio laikotarpiu, taip pat, kai vaikui skirtas mokymas namuose. Šie pakeitimai aktualūs visoms savivaldybės ikimokyklinio ir bendrojo ugdymo mokykloms.

1. Siūlomos teisinio reguliavimo nuostatos:

Molėtų rajono mokinių nemokamo maitinimo mokyklose tvarkos apraše siūloma pakeisti 3.1, 7, 12 punktus, 13 punktą papildyti nauju 13.5 punktu.

1. Laukiami rezultatai:

Molėtų rajono mokinių nemokamas maitinimas ikimokyklinio ir bendrojo ugdymo mokyklose organizuojamas pagal siūlomus pakeitimus Molėtų rajono mokinių nemokamo maitinimo mokyklose tvarkos apraše.

 4. Lėšų poreikis ir jų šaltiniai:

 Lėšų poreikio nėra

 5. Kiti sprendimui priimti reikalingi pagrindimai, skaičiavimai ar paaiškinimai.